Staða bankakerfisins 30. september 2008 segir annað

„Vandinn er sá að bankarnir eru með of mikið af eignum í erlendri mynt sem bera lága vexti en of mikið af skuldbindingum í krónum sem bera háa vexti. Það er afar óþægileg staða að vera í og veldur taprekstri þeirra,“ segir Gylfi Magnússon viðskiptaráðherra.

Ég veit ekki frekar en aðrir landsmenn hvernig efnahagsreikningur nýju bankanna lítur út núna, en ef eitthvað er að marka stöðuna við hrun bankanna í byrjun október, þá þarf mikið að hafa breyst til þess að orð viðskiptaráðherra standist. Skoðum tölur sem er að finna á vef Seðlabanka Íslands.

Reikningar lánakerfisins

Ma.kr.

Staða í lok tímabils

Sept.

Eignir:

2008

Innlend útlán og verðbréfaeign, alls:

Bankakerfi

5.187,6

Ýmis lánafyrirtæki

1.083,3

þ.a. bindiskyld lánafyrirtæki

472,6

Lífeyrissjóðir

1.254,4

Tryggingarfélög

56,0

Verðbréfa- og fjárfestingasjóðir

600,8

Útlönd

9.579,6

Lánasjóðir ríkisins

702,5

Milli samtala

18.464,2

Frá dragast innbyrðis viðskipti lánafyrirtækja

-10.759,1

Innlend útlán og verðbréfaeign, alls

7.705,1

Skuldir:

Innlendar skuldir

6.049,5

Innlán og seðlar

1.154,9

Skuldabréf og víxlar

1.221,3

Tryggingarsjóður

69,6

Lífeyrissjóðir

1.753,9

Eigið fé lánastofnana

1.351,6

Annað nettó

498,3

Erlendar skuldir, nettó

1.655,6

Erlendar lántökur

9.579,6

Stuttar kröfur á útlönd

-2.248,2

Erlend verðbréfaeign

-2.221,6

Útlán til erlendra aðila

-3.454,1

Útlánaflokkun

Ríkissjóður og ríkisstofnanir

148,4

Bæjar- og sveitarfélög

149,6

Atvinnuvegir

5.516,7

Heimili

1.890,4

Samtals útlán

7.705,1

Samkvæmt þessum tölum eru innlán á innlánsreikningum og seðlar kr. 1.1.54 milljarðar. Þessi innlán skiptast sem hér segir:

Innlán, alls

Staða í ma.kr.

Veltiinnlán í íslenskum kr.

355,1

Peningamarkaðsreikningar

203,9

Óbundið sparifé

153,5

Verðtryggð innlán

166,3

Innlán v/viðbótarlífeyrissparnaðar

50,5

Annað bundið sparifé

234,0

Innlán samtals

1.163,3

(Ég veit ekki hvernig stendur á þessum 9 milljörðum sem munar á þessum tölum Seðlabankans.)

Þá eru það útlánin:

Innlendir aðilar, alls

September 2008

Ma.kr.

Verðtryggð skuldabréf

971,4

Óverðtryggð skuldabréf

629,6

Gengisbundin skuldabréf

2.851,9

Víxlar

11,5

Yfirdráttarlán

251,5

Gengisbundin yfirdráttarlán

110,7

Innleystar ábyrgðir

0,8

Eignarleigusamningar

57,8

Útlán samtals

4.780,2

Berum þetta núna saman:

Verðtryggð innlán eru 166,3 milljarðar, en útlánin 971,4 milljarðar
Veltiinnlán eru 355,1 milljarðar, en yfirdráttarlán 251,5 milljarðar. Þó svo að veltiinnlánin séu hærri en yfirdráttarlánin, þá eru vextir af yfirdráttarlánunum mun hærri.
Óverðtryggð innlán eru rúmlega 387 milljarðar, en óverðtryggð útlán (í skuldabréfum) 629,5 milljarðar

Ég verð að viðurkenna, að ég fæ þetta ekki til að ganga upp eins og viðskiptaráðherra er að skýra út. Líklegasta ástæðan er sú að ég hef ekki réttar tölur, en ég hef jú bara þær tölur sem Seðlabankinn hefur birt.

Ég sé annað vandamál í þessum tölum, en það er gjaldeyrisjöfnuður innlenda hluta fjármálakerfisins. Gengisbundin útlán nema um 2.960 milljörðum meðan gengisbundin innlán eru ekki nema í kringum 110 milljarðar. Samkvæmt reglum Seðlabankans má þessi munur eingöngu vera 10%, en er um 96%. Að öllum líkindum þýðir þetta að skilja verður eftir í gömlu bönkunum stóran hluta gengisbundinna útlána. Einnig væri hægt að breyta þessum lánum yfir í íslenskar krónu, en það verður varla gert á því gengi sem var 30. september 2008.

Fyrri ummæli:

Ummæli:
Þakka þér fyrir þessa góðu skýringu Marinó. Einhvern veginn hef ég það á tilfinningunni að Gylfi Magnússon (ég tek það fram að ég efast ekkert um hans hæfileika sem hagfræðings.) sé ekki að segja okkur satt og sé fallinn í í þá gildru sem margir stjórnmálamenn falla í að halda að "fólk sé fífl" og hægt sé að segja mönnum hvað sem er, ef það þjónar pólitískum hagsmunum viðkomandi eða flokksins hans. Það er auðvitað stóralvarlegt mál ef ekkert er að marka annaðhvort tölurnar frá í september nú og eða þær tölur sem Gylfi byggir sínar hugmyndir á núna: Það eina sem ég veit er að þessi hringlandaháttur grefur enn meira undan því trausti sem ég hef á þeim stjórnvöldum nú sitja að völdum og virðast ekki gera sér grein fyrir þvi að víð erum að breytast í samfélag sem verður svipað og KÚBA. Þessi "Kúba" norðursins mun hinsvegar verða frábrugðin hinni á þann hátt að veðrið mun ekki halda í íbúana. Það er alveg ótrúlegt að að verða vitni að því aðgerðarleysi sem ríkir gagnvart vanda heimilanna og fyrirtækjanna í landinu og þessi ríkisstjórn skuli kenna sig við félagshyggju og jafnaðarmennsku. Enn og aftur takk fyrir þessa frábæru samantekt..

Verkefni: Uppbyggilegt
Merking: Já